Árið 2004, hélt Félag döff áfram 
baráttunni á viðurkenningu  
íslenska táknmálsins í samstarfi 
við Samskiptamiðstöð og 
íslenska málstöð, sem þá var 
skrifstofa íslenskrar málnefndar.  
Samstarf þessara aðila leiddi 
til þess að menntamálaráðuneytið 
skipaði, sama ár,  
nefnd til þess að 
fjalla um hvernig styrkja
mætti íslenskt táknmál.
Formaður nefndarinnar var 
fulltrúi menntamálaráðuneytis. 
Félag döff tilnefndi fulltrúa 
í nefndina og Samskiptamiðstöð, 
Háskóli Íslands og íslensk mál-
nefnd skipuðu einn fulltrúa hvert.   
Nefndin skilaði tillögu að 
lögum um íslenska málnefnd 
og málnefnd íslensks táknmáls.  
Hlutverk málnefndar um 
íslensk táknmál var samkvæmt 
tillögunni að vinna að eflingu og
varðveislu málsins, 
vera til ráðgjafar og 
vinna með öðrum sem
afskipti hafa af málinu.  
Tillögur nefndarinnar voru ekki 
samþykktar af ráðuneytinu. 
Gerðar voru ýmsar efnislegar 
athugasemdir við greinar 
frumvarpsins og í helmingi   
umsagnanna var bent á að 
kostnaðargreiningu vantaði. 
Einnig var spurt hver ætlunin 
væri að mæta kostnaði. 
Frumvörpin náðu ekki 
afgreiðslu en voru bæði endurflutt 
á Alþingi árin 2004 og 2007. 
En samvinna döff við íslenska 
málstöð og málnefnd skilaði 
árangri þegar málnefndin lagði fram 
tillögur að íslenskri málstefnu. 
Í henni var meðal annars bent  
á að brýnt væri að tryggja 
lagalega stöðu íslensks 
táknmáls við hlið íslenskunnar.  
Árið 2008 lagði Þorgerður 
Katrín Gunnarsdóttir 
menntamálaráðherra fram
þingsályktunartillögu um að 
tillögur íslenskrar málnefndar 
um íslenska málstefnu yrðu 
samþykktar sem opinber 
stefna í málum er vörðuðu 
íslenska tungu. Tillagan var 
samþykkt á þingi árið 2009.  
Í samræmi við tillögur 
nefndarinnar var skipuð 
nefnd lögfræðinga um 
lagalega stöðu íslenskrar 
tungu og táknmálsins.  
Átti nefndin að setja fram 
tillögur um hvernig tryggja 
mætti lagalega stöðu íslenskrar 
tungu og íslensks táknmáls 
í íslensku samfélagi.  
Niðurstöður nefndarinnar voru 
að ekki væri tímabært að setja 
ákvæði um málin í stjórnarskrá 
en nauðsynlegt væri að setja 
almenn lög til styrktar þeim.  
Í tillögum nefndarinnar að 
lagafrumvarpi fjallaði ein greinin 
af tíu um íslenskt táknmál. 